Гаворачы пра канфесійныя патрэбы перакладу Евангелля на беларускую мову, трэба адзначыць, што каталіцкі Касцёл Беларусі на працягу апошніх гадоў таксама займаецца перакладам. Створана нават некалькі каталіцкіх камісій з такой мэтай. Але яны робяць пераклад не зусім суцэльна, а больш фрагментарна, што абумоўлена патрэбамі евангельскіх чытанняў у каталіцкім богаслужэнні.